wickkiey/tamil-wikipedia-chunked huggingface dataset:
# அங்காமி மகளிர் நிறுவனம்

**அங்காமி மகளிர் அமைப்பு** (*Angami Women Organization*) என்பது முன்பு *அங்கமிமியாபு மெச்சு க்ரோதோ* என்று அழைக்கப்பட்ட ஓர் இந்திய பொது அமைப்பு ஆகும். இது அங்காமி நாகாக்களின் உச்சநிலை பெண்கள் அமைப்பாகும்.
# அங்காமி மகளிர் நிறுவனம்

## வரலாறு.

அங்கமிமியாப்பு மெச்சு க்ரோதோ என நிறுவப்பட்ட இந்த அமைப்பு துவங்கப்பட்டு 2022-இல் அங்காமி மகளிர் நிறுவனம் என்று மறுபெயரிடப்பட்டது.
# அங்காமி நாகா

**அங்காமிகள்** (*Angami Naga*) வடகிழக்கு இந்திய மாநிலமான நாகாலாந்தினைச் சேர்ந்த ஒரு முக்கிய நாகா இனக்குழு ஆகும்.  
இவர்கள் முதன்மையாக கோஹிமா மாவட்டத்திலும், சுமௌகெடிமா மற்றும் திமாபூர் மாவட்டத்தின் சில பகுதிகளிலும் வாழ்கின்றனர்.
# அங்காமி நாகா

## கலாச்சாரம்

### உணவு

*கல்கோ* என்பது அரிசி, இமயமலை நாட்வீட், காய்கறிகள் மற்றும் இறைச்சி (பன்றி இறைச்சி அல்லது மாட்டிறைச்சி போன்றவை) கலவையிலிருந்து தயாரிக்கப்படும் பிரபலமான அங்காமி உணவு ஆகும்.
# அங்காமி நாகா

## கலாச்சாரம்

### மதம்

அங்காமிகளில் 98% க்கும் அதிகமானோர் கிறித்தவர்கள் என்றாலும், இவர்கள் கடைசி நாகா இனக்குழுக்களில் ஒருவராக உள்ளனர். அங்காமி ஆன்மீகவாதிகள் புட்சனா என்று அழைக்கப்படும் மதத்தைக் கடைப்பிடிக்கின்றனர். 1991ஆம் ஆண்டு மக்கள்தொகை கணக்கெடுப்பின்படி, அங்காமி ஆன்மீகவாதிகள் 1,760 பேர் இருந்தனர். ஆனால் 10 ஆண்டுகளுக்குப் பிறகு இந்த எண்ணிக்கை பாதியாக 884ஆகக் குறைந்தது. தற்போது கோகிமா மாவட்டத்தின் தெற்கு அங்காமி பிராந்தியத்தின் ஒன்பது கிராமங்களில் சிதறிக்கிடந்த புட்சனா மதத்தைப் பின்பற்றுபவர்கள் பல நூறு பேர் உள்ளனர்.
# அங்காமி நாகா

## கலாச்சாரம்

### திருவிழாக்கள்

#### செக்ரெனி

அங்காமிகள் சேக்ரேனி என்ற பத்து நாள் திருவிழாவைக் கொண்டாடுகிறார்கள்.
# அங்காமி நாகா

## கலாச்சாரம்

### திருவிழாக்கள்

#### தே-எல் குக்கு

தே-ல் குக்கு என்பது சூனியியின் 13 ஆம் தேதி (சூலை) வரும் ஒரு பண்டிகையாகும். இது ஒருவருக்கொருவர் உணவைக் கொடுப்பதற்கும் பகிர்ந்து கொள்வதற்குமான திருவிழாவாகும். பெண்களுக்காக அர்ப்பணிக்கப்பட்ட ஒரே திருவிழா இதுதான். பல்வேறு ஆன்மீகச் சடங்குகள் நிகழ்த்தப்பட்ட நாட்கள் வழக்கொழிந்து போய்விட்டன. ஆனால் கிறித்தவத்தின் வருகையுடன் சடங்குகள் செய்யப்படவில்லை. இன்று இது அன்பான மற்றும் நெருங்கியவர்களுடன் ஒன்றிணைவதற்கும் பகிர்ந்து கொள்வதற்கும் ஒரு நேரமாகக் கொண்டாடப்படுகிறது.
# புலவர் புராணம் (தண்டபாணி சுவாமிகள்)

**புலவர் புராணம்** என்பது தமிழ்ப் புலவர்களின் வரலற்றைக் கூறும் 19 ஆம் நூற்றாண்டைச் சேர்ந்த ஒரு நூலாகும். இதை வண்ணச்சரபம் தண்டபாணி சுவாமிகள் இயற்றியுள்ளார். இதில் 72 புலவர்களின் வரலாறு பாடப்படுள்ளது.
# புலவர் புராணம் (தண்டபாணி சுவாமிகள்)

## பார்வை

தண்டபாணி சுவாமிகள் திருநெல்வேலியில் இருந்த போது பாடத் துவங்கி, நீண்ட காலம் கழித்து திருமாவத்தூரில் பாடி முடிக்கப்பட்டது. இது 72 இயல்களில், 3,005 பாடல்கள் கொண்டதாக உள்ளது. இந்நூல் முந்துநூல் மரபுகளையும், வாய்மொழி மரபுகளையும் அடிப்படையாகக் கொண்டு இயற்றபட்டுள்ளது. தண்டபாணி சுவாமிகள் தான் சென்ற இடங்களில் செவிவழியாகக் கேள்விப்பட்ட செய்திகளில் நம்பகத்தன்மை உள்ளவற்றையும் பயன்படுத்தி இந்த நூலை எழுதியுள்ளார். தனக்கு முன்னாள் இருந்த புலவர்களின் வரலாறு மட்டுமல்லாமல் தன் சமகாலத்தில் வாழ்ந்த புலவர்களின் வரலாற்றையும் இதில் பாடியுள்ளார். இந்த நூலானது புலவர் வரலாறு, அவரை ஆதரித்த பரவலர், அவருடன் தொடர்புடைய புலவர், அக்கால சமூகச் சூழல், புலவரின் படைப்புகள், படைப்பு உருவான சூழல் என ஓரளவு முழுமையான அமைப்போடு இது இயற்றபட்டுள்ளது.
# புலவர் புராணம் (தண்டபாணி சுவாமிகள்)

## வரலாறு

புலவர் புராணம் நூல் தண்டபாணி சுவாமிகள் இறந்த பிறகு வி. கிருஷ்ணமாச்சாரியாரால் பதிப்பிக்கப்பட்டு 1901 முதல் 1906 வரை மூன்று தொகுதிகளாக வெளியிடப்பட்டது. ஆங்கிலேயர் ஆட்சிக் காலத்தில் மாணவர்களுக்கு தமிழ் இலக்கிய வரலாறைக் கற்பிக்கும் நோக்கில் இதன் முதற்பதிப்பு வெளியிடப்பட்டுள்ளது. 1908, 1931 ஆகிய ஆண்டுகளில் இதன் இரண்டாம், மூன்றாம் பதிப்புகளை தண்டபாணி சுவாமிகளின் மகனான செந்தினாயகம் வெளியிட்டார். 1944 இல் அருஞ்சொற்பொருள் விளக்கத்துடன் நான்காம் பதிப்பை ஆர். கிருஷ்ணன் வெளியிட்டார். இதன் பிறகு 2024 ஆம் ஆண்டு க. வேங்கடராமனின் உரையுடன் புலவர் புராணம் தாமரை பிரதர்ஸ் பதிப்பகத்தால் வெளியிடப்பட்டுள்ளது.
# மெசோமா

**மெசோமா** (*Mezoma*) என்பது இந்தியாவின் நாகாலாந்து மாநிலத்தின் கோகிமா மாவட்டத்தில் உள்ள ஒரு கிராமமாகும்.
# மெசோமா

## மக்கள்தொகை

2011ஆம் ஆண்டு மக்கள்தொகை கணக்கெடுப்பின்படி மெசோமா கிராமத்தில் 2177 பேர் வாழ்ந்தனர். இவர்களில் 1100 பேர் ஆண்கள் 1077 பேர் பெண்கள். இக்கிராமத்தின் கல்வியறிவு விகிதம் (87.63) நாகாலாந்தின் சராசரி (79.55) விகிதத்தினைக் காட்டிலும் அதிகம்.
# பூபிசு பெயோன்யாலா

***பூபிசு பெயோன்யாலா*** என்பது மான்டெலிடே குடும்பத்தைச் சேர்ந்த ஒரு தவளை சிற்றினம் ஆகும்.  
இது மடகாசுகரில் மட்டுமே காணப்படும் அகணிய உயிரி. இது அண்டாசிபே-மன்டாடியா தேசியப் பூங்காவிலிருந்து மட்டுமே அறியப்படுகிறது. ஆனால் இது மிகவும் பரவலாகக் காணப்படும் தவளை ஆகும். இது இந்தத் தேசியப் பூங்காவில் பாதுகாக்கப்படுகிறது, ஆனால் இது வேறு இடங்களிலும் காணப்படலாம். விவசாயம், மரங்கள் வெட்டியெடுத்தல், கரி உற்பத்தி, யூகலிப்டசு, கால்நடை மேய்ச்சல் மற்றும் மனிதக் குடியேற்றங்கள் ஆகியவற்றால் இது அச்சுறுத்தப்படலாம்..இதன் இயற்கையான வாழிடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள், ஆறுகள், நன்னீர் ஏரிகள், பெரிதும் சீரழிந்த காடுகள் மற்றும் நீர்த்தேக்கப் பகுதிகள் ஆகும்.
# பூபிசு ஆந்த்ரங்கோலோகா

***பூபிசு ஆந்த்ரங்கோலோகா*** (*Boophis andrangoloaka*) என்பது மான்டெலிடே குடும்பத்தைச் சேர்ந்த ஒரு தவளை சிற்றினம் ஆகும். இது மடகாசுகரில் மட்டுமே காணப்படும் அகணிய உயிரி.
# பூபிசு ஆந்த்ரங்கோலோகா

## வாழிடம்

*பி. ஆந்த்ரங்கோலோகா* துண்டுத் துண்டான காடுகளின் வாழ்விடங்களில் பதிவு செய்யப்பட்டு உள்ளது. தனித்துக் காணப்படும் மரங்களுக்கு அடுத்து உள்ள 1-1.5 மீ உயரமுள்ள தாவரங்களில் காணப்படுகிறது. சதுப்பு நிலங்களில் வன ஓரங்களிலும் காணப்படுகிறது.
# தில்லியின் நுழைவாயில்கள்

**தில்லியின் நுழைவாயில்கள்** (*Gates of Delhi*) என்பது தில்லியைத் தலைநகரமாகக் கொண்டு கிபி 8ஆம் நூற்றாண்டு முதல் 20ஆம் நூற்றாண்டு முடிய ஆண்ட தோமரார்கள், மம்லுக் வம்சம், கில்ஜி வம்சம், துக்ளக் வம்சம், சையிது வம்சம், லோடி வம்சம், முகலாயப் பேரரசு, சூர் பேரரசு மற்றும் பிரித்தானியாவின் இந்தியப் பேரரசுகளால் பாதுகாப்பிற்காக, கோட்டைகளுடன் கூடிய நுழைவாயில்கள் நிறுவப்பட்டது.
# தில்லியின் நுழைவாயில்கள்

## நகரங்களுடன் கூடிய கோட்டைகளும், அரண்மனைகளும்

- **கிலா ராய் பித்தோரா எனும் லால் கோட்டை**- தில்லி மெக்ராலி பகுதியில் கிபி 1060ல் இரண்டாம் அனங்கபாலன் நிறுவினார்.
- சிரி கோட்டை -தில்லி சுல்தான் அலாவுதீன் கில்சியால் 1303ல் கட்டப்பட்டது.
- துக்ளகாபாத் கோட்டை - கியாத் அல்-தின் துக்ளக்
- ஜகான்பனா - முகமது பின் துக்ளக்
- ஃபெரோஸ் ஷா கோட்லா - தில்லியின் மேற்கு நுழைவாயில்
- புராணா கிலா - நசிருதீன் உமாயூன்
- தீன்பனா -சேர் சா சூரி, (1534), புராணா கிலா அருகில்
- ஷாஜகனாபாத் 17ஆம் நூற்றாண்டின் நடுவில்
- புது தில்லி - 1920, பிரித்தானியாவின் இந்தியப் பேரரசு
# தகியா கோட்பாடு

**தகியா கோட்பாடு** அல்லது **தஃயா கோட்பாடு** (*Dahiya doctrine* / *Dahya doctrine*) என்பது எதிராளி ஆட்சிகளுக்கு அழுத்தம் கொடுப்பதற்காக பொதுமக்கள் உள்கட்டமைப்பை அழிப்பதை உள்ளடக்கிய இஸ்ரேலிய இராணுவ உத்தி ஆகும். இது சமச்சீரற்ற போர்முறை ஆகும். இது "விகிதாச்சாரமற்ற சக்தி" (எதிரி பயன்படுத்தும் சக்தியின் அளவுடன் ஒப்பிடும்போது) செயற்பாட்டை ஆதரிக்கிறது. இந்த கோட்பாட்டை இஸ்ரேல் பாதுகாப்புப் படைகளின் முன்னாள் பிரதான தளபதி காடி ஐசன்கோட் திட்டவரை செய்தார்.  
2006 லெபனான் போரின் போது ஹிஸ்புல்லா தலைமையிடமாக இருந்த பெய்ரூத்தின் தகியா என்ற இடத்தின் பெயரால் இது பெயரிடப்பட்டது. இது இஸ்ரேல் பாதுகாப்புப் படை தாக்குதலால் பெரிதும் சேதமடைந்தது.
# கனிபல் ஆணை

**கனிபல் ஆணை** (*Hannibal Directive*) என்பது எதிரிப் படைகளால் இஸ்ரேலிய வீரர்கள் பிடிபடுவதைத் தடுக்க இஸ்ரேலிய பாதுகாப்புப் படைகளால் பயன்படுத்தப்படும் ஒரு சர்ச்சைக்குரிய செயல்முறையின் பெயர் ஆகும். ஒரு பதிப்பின் படி, "பிடித்தல் எல்லா வகையிலும் நிறுத்தப்பட வேண்டும். அதற்கு விலையாக சொந்த படைககளுக்கு தீங்கு விளைவித்து, தாக்கினாலும் கூட" என்று கூறுகிறது. லெபனானில் பல இஸ்ரேலிய பாதுகாப்புப் படை வீரர்களின் கடத்தல்கள் மற்றும் அதைத் தொடர்ந்து சர்ச்சைக்குரிய கைதிகள் பரிமாற்றங்களுக்குப் பிறகு, இது 1986 இல் அறிமுகப்படுத்தப்பட்டது.
# நானோபைலியம்

**நானோபைலியம்** (*Nanophyllium*) என்பது ஆத்திரேலியா, பப்புவா நியூ கினி, தெற்கு இந்தோனேசியா மற்றும் இந்தியத் துணைக் கண்டத்தில் காணப்படும் 11 சிற்றினங்களை உள்ளடக்கிய இலைப்பூச்சிகளின் பேரினமாகும். இப்பேரினத்தில் உள்ளச் சிற்றினங்கள் குறித்து இதன் வாழிடங்கள் மற்றும் தோற்றம் காரணமாக அதிகம் அறியப்படவில்லை.
# நானோபைலியம்

## சிற்றினங்கள்

- *நானோபைலியம் அடிசி* <small>சோம்ப்ரோ & குரோசர், 2003</small>
- *நானோபைலியம் அசெக்கியன்சு* <small>குரோசர்</small><small>, 2002</small>
- *நானோபைலியம் ஆசுதிரேலியம்* <small>கம்மிங், லே திராண்ட் & தீம்சுமா, 2018</small>
- *நானோபைலியம் சிட்டோனிசுகோயிட்சு*
- <small> (குரோசர், 1992) </small>
- *நானோபைலியம்* *பிரெவிபென்னே*
- <small> (குரோசர், 1992) </small>
- *நானோபைலியம்* *தாப்னே* <small>கம்மிங், லே டிராண்ட், டீம்ஸ்மா, ஹென்னேமன், வில்லெம்சு & புசர், 2020</small>
- *நானோபைலியம் பிரான்டோசம்* <small> (ரெட்டன்பாச்சர், 1906) </small>
- *நானோபைலியம் கசன்பசுசி* <small>புரோக் & குரோசர், 2008</small>
- *நானோபைலியம் கீய்கம்* <small> (கார்னி, 1914) </small>
- *நானோபைலியம் பிக்மியம்* <small>ரெட்டன்பேச்சர், 1906</small>-மாதிரி இனம்
- *நானோபைலியம் ரென்டிசி* <small>புரோக் & குரோசர், 2008</small>
- *நானோபைலியம் சுசூகி* <small> (குரோசர், 2008) </small>
# பாகோ மக்களவைத் தொகுதி

பாகோ மக்களவைத் தொகுதி 1974-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1974-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  
1974-ஆம் ஆண்டில் இருந்து பாகோ மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.
# பாகோ மக்களவைத் தொகுதி

## தங்காக் மாவட்டம்

தங்காக் மாவட்டம் ஜொகூர் மாநிலத்தில் உள்ள ஒரு மாவட்டம் ஆகும். இந்த மாவட்டத்திற்கு தங்காக் நகரம் தலைநகரமாக விளங்குகிறது.  
கோலாலம்பூர் மாநகரில் இருந்து 136 கி.மீ.; ஜொகூர் பாரு மாநகரில் இருந்து 180 கி.மீ.; மலாக்கா நகரில் இருந்து 27 கி.மீ. தொலைவில் தங்காக் மாவட்டம் அமைந்து உள்ளது. மலாக்கா, நெகிரி செம்பிலான் ஆகியவை தங்காக் மாவட்டத்தின் எல்லை மாநிலங்களாக உள்ளன.  
மலேசியாவில் பிரபலமான குனோங் லேடாங், இந்த மாவட்டத்தில் தான் உள்ளது. மாவட்டத்தின் தலைநகரமான தங்காக் நகரில் இருந்து 17 கி.மீ. தொலைவில் உள்ளது. லேடாங் மலை வரலாற்றுப் புகழ் பெற்றது.
# பாகோ மக்களவைத் தொகுதி

## பாகோ மக்களவை தொகுதி

| பாகோ நாடாளுமன்ற உறுப்பினர்கள் (1974 - 2023) |  |  |  |  |
| --- | --- | --- | --- | --- |
| 4-ஆவது மக்களவை | P104 | 1974–1978 | சையட் நாசிர் இசுமாயில்
*(Syed Nasir Ismail)* | ****
<small></small> |
| 5-ஆவது மக்களவை | 1978–1982 | முகிதீன் யாசின்
*(Muhyiddin Yassin)* |  |  |
| 6-ஆவது மக்களவை | 1982–1986 |  |  |  |
| 7-ஆவது மக்களவை | P117 | 1986–1990 | அகமட் ஒமார்
*(Ahmad Omar)* |  |
| 8-ஆவது மக்களவை | 1990–1995 |  |  |  |
| 9-ஆவது மக்களவை | P127 | 1995–1999 | முகிதீன் யாசின்
*(Muhyiddin Yassin)* |  |
| 10-ஆவது மக்களவை | 1999–2004 |  |  |  |
| 11-ஆவது மக்களவை | P143 | 2004–2008 |  |  |
| 12-ஆவது மக்களவை | 2008–2013 |  |  |  |
| 13-ஆவது மக்களவை | 2013–2016 |  |  |  |
| 2016–2018 | **** |  |  |  |
| 14-ஆவது மக்களவை | 2018–2020 | ****
<small></small> |  |  |
| 2020–2022 | ****
<small></small> |  |  |  |
| 15-ஆவது மக்களவை | 2022–தற்போது வரையில் | } |  |  |
# வாலாபைலியம்

***வாலாபைலியம்*** (*Walaphyllium*) என்பது மூன்று சிற்றினங்களுடன் கூடிய இலைப்பூச்சிகளின் ஒரு பேரினமாகும். இது ஆத்திரேலியா மற்றும் பப்புவா நியூ கினியில் காணப்படுகிறது. *வாலாபைலியம் மான்டெடீ* ஒரு பிரபலமான செல்லப்பிராணி. இது பொதுவாக ஐரோப்பா மற்றும் ஆத்திரேலியா முழுவதும் வளர்க்கப்படுகிறது.  
*வாலாபைலியம்* என்ற பெயர் "நடனம்" என்று பொருள்படும் தாரும்பல் மொழியின் "வாலா" (*Wala*) என்ற வார்த்தையிலிருந்தும், இலை என்று பொருள்படும் கிரேக்க மொழிச் சொல்லான "பைலியம்" (*Phyllium*) என்ற வார்த்தையிலிருந்தும் பெறப்பட்டது.
# வாலாபைலியம்

## சிற்றினங்கள்

- *வாலாபைலியம் லெலாண்டோசு* <small>(கம்மிங், துர்மன், யங்டேல் & லே திராண்ட், 2020)</small>
- *வாலாபைலியம் மான்டெதீ* <small>(புராக் & அசன்புச், 2003)</small>
- *வாலாபைலியம் சோம்பிராய்* <small>(குரோசர், 2001)</small>
# கலிமந்தன் மர மூஞ்சூறு

**கலிமந்தன் மர மூஞ்சூறு** (*Kalimantan treshrew*-*துபையா சாலாத்னா*) அல்லது தெற்கு பெரிய கால் மர மூஞ்சுறு என்பது *துபாயிடே* குடும்பத்தினைச் சார்ந்த ஒரு மர மூஞ்சூறு சிற்றினமாகும். இது 2013ஆம் ஆண்டில் சிற்றினத் தரத்திற்கு உயர்த்தப்பட்டது. இது இந்தோனேசியா போர்னியோ தீவின் தெற்குப் பகுதியில் காணப்படுகிறது.
# சாதிக் கான்

**சாதிக் கான்** (*Sadiq Aman Khan*) (பிறப்பு: 8 அக்டோபர்1970), பிரித்தானிய அரசியல்வாதியும், வழக்கறிஞரும் ஆவார். இவர் 8 மே 2016 முதல் இலண்டன் நகர மேயராக பதவியேற்ற முதல் இசுலாமியர் ஆவார். இவர் தொடர்ந்து மூன்று முறை இலண்டன் மாநகர மேயராக பதவியில் உள்ளார்.  
இவர் தொழிலாளர் கட்சியின் சார்பில் நாடாளுமன்ற உறுப்பினராக இருந்தவர்.  
இலண்டன் நகரத்தின் பாகிஸ்தான் வம்சவளி பெற்றோருக்கு 8 அக்டோபர் 1970 அன்று பிறந்தவர் சாதிக் கான்  
2005 வரை மனித உரிமை வழக்கறிஞராக பணியாற்றிய சாதிக் கான், 2005ஆம் ஆண்டின் ஐக்கிய இராச்சியத்தின் பொதுத் தேர்தலில் தொழிலாளர் கட்சி சார்பில் போட்டியிட்டு நாடாளுமன்ற உறுப்பினர் ஆனார். சூன் 2009ஆம் ஆண்டு முதல் மே 2010 முடிய போக்குவரத்து அமைச்சகத்தின் துணை அமைச்சராக பதவி வகித்தார்.பின்னர் நீதித்துறை அமைச்சராக பதவி வகித்தார்.  
2016 இலண்டன் மாநகராட்சி தேர்தலில் சாதிக் கான் தொழிற்கட்சி சார்பில் போட்டியிட்டு இலண்டன் நகர மேயர் பதவிக்கு போட்டியிட்டார். 6 மே 2016 அன்று நடந்த தேர்தலில் சாதிக் கான் 57% வாக்குகள் பெற்று இலண்டன் நகர மேயராக தேர்ந்தெடுக்கப்பட்டார். சாதிக் கான்இலண்டன் நகரத்தின் முதல் இசுலாமிய மேயர் என்பது குறிப்பிடத்தக்கது..
# விக்கிப்பீடியா:Statistics/weekly/21-Jul-2024
# மாயா தர்பன்

***மாயா தர்பன்*** (*Maya Darpan*, பொருள்.மாயையான கண்ணாடி) என்பது குமார் சகானி இயக்கி 1972 ஆண்டு வெளியான இந்திய இந்தித் திரைப்படமாகும். இது 1950 களில் திரைப்பட படைப்பாளிகளான சத்யஜித் ராய், மிருணாள் சென், ரித்விக் கட்டக் ஆகியோர் முன்னெடுத்த இந்திய மாற்றுத் திரைப்பட இயக்கத்தின் குறிப்பிடத்தக்க படைப்பாகும். இப்படம் படம் வெளியான உடனேயே காணாமல் போனது. ஆனால் மீண்டும் கண்டுபிடிக்கப்பட்டது, இன்று இந்தியத் திரைப்படங்களில் ஒரு முக்கிய படைப்பாக கருதப்படுகிறது. இப்படத்தில் அதிதி, அனில் பாண்டியா ஆகியோர் நடித்திருந்தனர்.
# மாயா தர்பன்

## சுருக்கம்

1947 ஆம் ஆண்டில் நாடு விடுதலைப் பெற்றதைத் தொடர்ந்து, இந்தியா ஒரு அரசியல் நிறுவனமாக இன்னும் முழுமையாக ஒருங்கிணைக்கப்படாத நிலையில், நேருவியன் சோசலிசம் அப்போதிருந்த நிலப்பிரபுத்துவ அமைப்பை மாற்றியமைக்கவிருந்த நேரத்தில், வட இந்தியாவில் உள்ள ஒரு ஜமீன் நகரத்தில் இந்த படத்தின் கதை நடப்பதாக அமைக்கப்பட்டிருந்தது.  
தரன் (அதிதி) ஒரு பணக்காரப் சமீன்தாரின் (இக்பால்நாத் கவுல்) மகள். அவள் தன் தந்தை மற்றும் விதவை அத்தையுடன் (காந்தா வியாஸ்) தங்கள் மூதாதையரின் மாளிகையில் வசிக்கிறாள் (இது படத்தில் முழு உயர் வர்க்கத்தையும் பிரதிநிதித்துவப்படுத்துகிறது). புதிதாக உருவான தொழிலாளர் சங்கங்களின் ஆர்ப்பாட்டங்கள் இந்த நகரத்தில் நடக்கின்றன. அந்தப் போராட்டத்தை ஒரு இரயில்வே பொறியாளர் (அனில் பாண்ட்யா) முன்னெடுக்கிறார். அவர் தரனுடன் பேசாமலேயே அவர் மீது காதல் கொண்டிருப்பதாகத் தெரிகிறது. தரனின் அண்ணன் தன் தந்தையின் ஆதிக்கத்திலிருந்தும், தனது வர்க்கப் பெருமிதத்தைத் துறந்தும், அசாமில் இருக்கிறான். தரனை தன்னிடம் வந்துவிடுமாறு கடிதம் வழியாக அழைக்கிறான். திணறடிக்கும் ஆணாதிக்கக் குடும்பத்தில் சிக்கி, ஒரு உயர் வர்க்க மணமகனை திருமணம் செய்துகொள்ள அழுத்தம் கொடுக்கபட்டவளாய் தரன் இருக்கிறாள். அவள் தனது எதிர்காலத் திட்டங்களைப் பற்றி தனது தந்தையுடன் பேச முடிவு செய்கிறாள்.
# மாயா தர்பன்

## நடிகர்கள்

- அதிதி
- அனில் பாண்டியா
- காந்த வியாஸ்
- இக்பால்நாத் கவுல்
# மாயா தர்பன்

## பாடல்கள்

1. "ஆஜாரே நிண்டியா" - வாணி ஜெயராம்
# மாயா தர்பன்

## மறு கண்டுபிடிப்பும், பாராட்டும்

1972 ஆம் ஆண்டில் மாயா தர்பன் வெளியீட்டுக்குப் பிறகு, விமர்சகரின் விருப்பமான சிறந்த படத்திற்கான பிலிம்பேர் விருதைப் வென்றது. ஆனால் விரைவில் மக்கள் இப்படத்தை மறந்துவிட்டனர்.  
ஷாஹானிக்கு அளித்த செவ்வியில், ரஃபிக் பக்தாதி மற்றும் ராஜீவ் ராவ் ஆகியோர் படம் வெளியான பிறகு அப்போது எதிர்கொண்ட எதிர்வினையைக் குறிப்பிடுகையில்: "வெளிநாடுகளில் நல்ல பாராட்டுக்களைப் பெற்ற போதிலும், மாயா தர்பன் (1972) இந்தியாவில் வரவேற்பைப் பெறவில்லை. விமர்சகர்கள் அதன் அதிகப்படியான சோர்வு தரும் வேகத்திற்காக அதை விமர்சித்தனர்."  
இந்தப் படம் இந்தியாவின் சுயாதீன திரைப்பட ஆர்வலர்கள் மூலம் மீண்டும் தூசுதட்டி எடுக்கப்பட்டது. பின்னர் திரைப்பட ஆர்வலர்களிடையே இந்த படம் ஒரு மறுமலர்ச்சியையும் வரவேற்பையும் பெற்றது.
# சோடியம் அறுபுளோரோ ஆர்சனேட்டு

**சோடியம் அறுபுளோரோ ஆர்சனேட்டு** (*Sodium hexafluoroarsenate*) என்பது NaAsF<sub>6</sub> என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். சோடியம் எக்சாபுளோரோ ஆர்சனேட்டு என்ற பெயராலும் இச்சேர்மம் அழைக்கப்படுகிறது.
# சோடியம் அறுபுளோரோ ஆர்சனேட்டு

## தயாரிப்பு

சோடியம் ஆர்சனேட்டை நீரற்ற ஐதரசன் புளோரைடைப் பயன்படுத்தி புளோரினேற்றம் செய்து தொடர்ந்து நீரிய கரைசலிலிருந்து மீள்படிகமாக்கம் செய்து சோடியம் அறுபுளோரோ ஆர்சனேட்டு தயாரிக்கப்படுகிறது.
# சோடியம் அறுபுளோரோ ஆர்சனேட்டு

## பயன்கள்

சோடியம் அறுபுளோரோ ஆர்சனேட்டு மருந்து இடைநிலைகள் மற்றும் இரசாயன ஆராய்ச்சிக்கு பயன்படுத்தப்படுகிறது.
# பைலியம் பிலிப்பினிகம்

**பைலியம் பிலிப்பினிகம்** (*Phillium philippinicum*) என்பது பிலிடே குடும்பத்தைச் சேர்ந்த ஓர் இலைப் பூச்சியாகும். இது பிலிப்பீன்சில் மட்டும் காணப்படும் ஓர் அகணிய உயிரி ஆகும்.
# பைலியம் பிலிப்பினிகம்

## வகைப்பாட்டியல்

பட்டான் மாகாணத்தில் உள்ள இலானின் வனத்திலிருந்து பிடிபட்ட ஒரு பெண் பூச்சி மாதிரியின் அடிப்படையில் *பைலியம் பிலிப்பினிகம்* விவரிக்கப்பட்டது. இந்த மாதிரி உயிரினம் தற்போது பவேரிய மாநில விலங்கியல் சேகரிப்பில் சேமிக்கப்பட்டுள்ளது.
# பைலியம் பிலிப்பினிகம்

## பரவல்

இது லூசோனில் காணப்படுகிறது.
# துரோலிகாபைலியம்

**துரோலிகாபைலியம்** (*Trolicaphyllium*) என்பது தெற்கு பசிபிக் பகுதியில் காணப்படும் *பாசுமடோடியா* வரிசையில் உள்ள இலைப் பூச்சியின் பேரினமாகும். இந்தப் பேரினத்தை கம்மின்சு, லீ தைராண்ட் & புஷர் ஆகியோர் 2021-இல் விவரித்தனர்.
# துரோலிகாபைலியம்

## சிற்றினங்கள்

- *துரோலிகாபைலியம் பிராச்சிசோமா* <small>(சார்ப், 1898)</small> -மாதிரி இனம்
- *துரோலிகாபைலியம் எரோசம்*
- *துரோலிகாபைலியம் எரோசசு* <small>(ரெட்டன்பாச்சர், 1906)</small>
- *துரோலிகாபைலியம் சரமேயென்சு* <small>(குரோசர், 2008)</small>
# லேடாங் மக்களவைத் தொகுதி

லேடாங் மக்களவைத் தொகுதி 1974-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1974-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  
1974-ஆம் ஆண்டில் இருந்து லேடாங் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.
# லேடாங் மக்களவைத் தொகுதி

## தங்காக் மாவட்டம்

தங்காக் மாவட்டம், ஜொகூர் மாநிலத்தில் உள்ள ஒரு மாவட்டம். இந்த மாவட்டத்திற்கு தங்காக் நகரம் தலைநகரமாக விளங்குகிறது.  
தங்காக் மாவட்டம் கோலாலம்பூர் மாநகரில் இருந்து 136 கி.மீ.; ஜொகூர் பாரு மாநகரில் இருந்து 180 கி.மீ.; மலாக்கா நகரில் இருந்து 27 கி.மீ. தொலைவில் அமைந்து உள்ளது. மலாக்கா, நெகிரி செம்பிலான் ஆகியவை தங்காக் மாவட்டத்தின் எல்லை மாநிலங்களாக உள்ளன.  
மலேசியாவில் பிரபலமான குனோங் லேடாங், இந்த மாவட்டத்தில் தான் உள்ளது. மாவட்டத்தின் தலைநகரமான தங்காக் நகரில் இருந்து 17 கி.மீ. தொலைவில் உள்ளது. லேடாங் மலை வரலாற்றுப் புகழ் பெற்றது.
# லேடாங் மக்களவைத் தொகுதி

## லேடாங் மக்களவை தொகுதி

| லேடாங் நாடாளுமன்ற உறுப்பினர்கள் (1974 - 2023) |  |  |  |  |
| --- | --- | --- | --- | --- |
| 4-ஆவது மக்களவை | P103 | 1974–1978 | எம்போங் யகாயா
*(Embong Yahya)* | ****
<small></small> |
| 5-ஆவது மக்களவை | 1978–1982 |  |  |  |
| 6-ஆவது மக்களவை | 1982–1986 | நிகா அப்துல் ரகுமான்
*(Ngah Abdul Rahman)* |  |  |
| 7-ஆவது மக்களவை | P116 | 1986–1990 | கனி ஒசுமான்
*(Ghani Othman)* |  |
| 8-ஆவது மக்களவை | 1990–1995 |  |  |  |
| 9-ஆவது மக்களவை | P126 | 1995–1999 | அசீம் இசுமாயில்
*(Hashim Ismail)* |  |
| 10-ஆவது மக்களவை | 1999–2004 |  |  |  |
| 11-ஆவது மக்களவை | P144 | 2004–2008 | அமிம் சமுரி
*(Hamim Samuri)* |  |
| 12-ஆவது மக்களவை | 2008–2013 |  |  |  |
| 13-ஆவது மக்களவை | 2013–2018 |  |  |  |
| 14-ஆவது மக்களவை | 2018–2022 | சையட் இப்ராகிம் சையட் நோ
*(Syed Ibrahim Syed Noh)* | ****
<small> |  |
| 15-ஆவது மக்களவை | 2022–தற்போது வரையில் | } |  |  |
# ராம்கர்கியா

**ராம்கர்கியா** (*Ramgarhia*), இரும்புக் கருவிகள் உற்பத்தி செய்யும் கொல்லர் (*லோகர்*) சாதியினர் ஆவார். இச்சாதியினர் பஞ்சாப் பகுதிகளில் அதிகம் வாழ்கின்றனர். இச்சாதியினரின் உட்பிரிவினர் *தர்கான்* எனப்படும் தச்சர்கள் ஆவார்.பஞ்சாபி மொழி பேசும் இம்மக்கள் பெரும்பாலாக சீக்கியம், இசுலாம் மற்றும் இந்து சமயங்களைப் பயில்கின்றனர். ராம்கர்கியா மக்கள் இந்தியா மற்றும் பாகிஸ்தான் நாடுகளில் அதிகம் வாழ்கின்றனர்.
# ராம்கர்கியா

## தொழில் மற்றும் தற்போதைய நிலை

பாரம்பரியமாக ராம்கர்கியா சாதியினர் தச்சுத் தொழில் செய்து வந்தனர். பின்னர் இரும்பு வேலை செய்யும் கொல்லர்கள் ராம்கர்கியா சாதியில் இணைக்கப்பட்டனர். துவக்கத்தில் சீக்கிய தச்சர்கள் மட்டுமே ராம்கர்கியா எனும் சாதிப்பெயர் இட்டுக்கொண்டனர். இந்து சமய தச்சர்கள் *திமன்* (Dhiman) எனும் சாதிப்பெயர் இட்டுக் கொண்டனர்.  
ராம்கர்கியா சாதியினரின் வேலைத் திறனைப் பாராட்டிய பிரித்தானிய இந்தியாவின் ஆட்சியாளர்கள், 1890ல் ராம்கர்கியா சாதியினர்களில் பலரை கிழக்கு ஆபிரிக்காவில் உள்ள தங்களது காலனி ஆதிக்கப் பகுதிகளின் உகாண்டா மற்றும் கென்யா நாடுகளில் இருப்புப்பாதை கட்டுமானப் பணிகளுக்காக அழைத்துச் சென்றனர்.  
இருபதாம் நூற்றாண்டின் முதல் காலாண்டில் பிரித்தானிய ஆட்சியாளர்கள், ராம்கர்கியா மக்களின் கொல்லர் மற்றும் தச்சர்களை வடகிழக்கு இந்தியாவின் அசாம் உள்ளிட்ட பிற பகுதிகளின் இருப்புப்பாதை போன்ற கட்டுமானப் பணிகளுக்கு ஈடுபடுத்தினர்.
# ராம்கர்கியா

## சமூக நிலை

கல்வி, வேலைவாய்ப்பு, பொருளாதார முன்னேற்றத்திற்காக ராம்கர்கியா சாதியினரை இதர பிற்படுத்தப்பட்ட வகுப்பினர் பட்டியலில் சேர்த்துள்ளனர்.
# ராம்கர்கியா

## குறிப்பிடத்தக்கவர்கள்

- ஜெயில் சிங்இந்தியாவின் ஏழாவது குடியரசுத் தலைவர்
- ஜெஸ்சா சிங் ராம்கர்கியா, சீக்கிய சிற்றரசுகளின் கூட்டமைப்பின் தலைவர்களில் ஒருவர்.
- பாய் லாலோ, சீக்கிய பிரமுகர்
- சாது நந்த் சிங், ஒரு சீக்கியப் பிரிவின் குரு
- குரு ராம் சிங் குகா, நாம்தாரி சீக்கியப் பிரிவினரின் இரண்டாவது குரு
# நாம்தாரி

**நாம்தாரிகள்** (*Namdharis*) (குர்முகி: ਨਾਮਧਾਰੀ; தேவநாகரி: नामधारी) என்பதற்கு குரு அல்லது இறைவனின் பெயர்களை நாம ஜெபம் செய்பவர்கள் என்று பொருள். சீக்கியத்தில் நாம ஜெபம் செய்பவர்களை **குகா** என்று அழைப்பர்.  
சீக்கியத்தின் ஒரு பிரிவினரான நாம்தாரி பிரிவினர், சீக்கியத்தின் பெரும்பான்மையாக பின்பற்றும் தத் கல்சா பிரிவினர் குரு கோவிந்த் சிங் (1666–1708) வரையான 10 குருக்களை மட்டுமே போற்றி வணங்குவர். ஆனால் நாம்தாரி சீக்கியப் பிரிவினர், பாலக் சிங் (1797–1862) 11வது குருவாக போற்றினர்.. நாம்தாரிகள் குரு நானக் முதல் தற்போதைய **குரு உதய் சிங்** வரை போற்றுகிறார்கள். இவர்களின் 12 குரு ராம் சிங் குகா (1816–1885), நாம்தாரிகளின் மையமான பாய்னி சாகிப்பை லூதியானாவிற்கு மாற்றினார்.
# நாம்தாரி

## பெயர்கள்

இப்பிரிவு சீக்கியர்கள் தங்கள் பெயருக்குப் பின்னால் நாம்தாரி அல்லது குகா என இட்டுக்கொள்வர்.
# நாம்தாரி

## கருத்தியல்

பெரும்பான்மையாக சீக்கிய குருக்கள் 10 பேர் ஆவார். அவர்களில் இறுதி குரு குரு கோவிந்த் சிங் ஆவார். ஆனால் நாம்தாரி சீக்கியப் பிரிவினர் இக்கருத்தை ஏற்காது, தங்களது குரு பரம்பரை தொடர்ந்து வருவதாக கருதுகிறார்கள்.
# நாம்தாரி

## இதனையும் காண்க

- உதாசி
# பக்ரி மக்களவைத் தொகுதி

பக்ரி மக்களவைத் தொகுதி 1984-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1986-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  
1986-ஆம் ஆண்டில் இருந்து பக்ரி மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.
# பக்ரி மக்களவைத் தொகுதி

## மூவார் மாவட்டம்

மூவார் மாவட்டம், ஜொகூர் மாநிலத்தில் உள்ள ஒரு மாவட்டம். இந்த மாவட்டத்திற்கு மூவார் நகரம் தலைநகரமாக விளங்குகிறது. மூவார் மாவட்டம் முன்பு இரு பிரிவுகளாகப் பிரிக்கப்பட்டு இருந்தது. மூவார் அல்லது பண்டார் மகாராணி என்பது மற்றொரு பிரிவு. லேடாங் எனும் தங்காக் என்பது மற்றொரு பிரிவு.  
மூவார் மாவட்டம் கோலாலம்பூர் மாநகரில் இருந்து 150 கி.மீ.; ஜொகூர் பாரு மாநகரில் இருந்து 143 கி.மீ.; மலாக்கா மாநகரில் இருந்து 47 கி.மீ.; சிங்கப்பூரில் இருந்து 179 கி.மீ. தொலைவில் அமைந்து உள்ளது.  
மலாக்கா நீரிணையின் கரையோரத்தில்; மூவார் ஆற்றின் முகப்பில் மூவார் நகரம் அமைந்து உள்ளது. மூவார் மாவட்டம், சிங்கப்பூரைப் போல இரண்டரை மடங்கு பெரிய நிலப்பகுதியைக் கொண்டது.
# பக்ரி மக்களவைத் தொகுதி

## பக்ரி மக்களவை தொகுதி

| பக்ரி நாடாளுமன்ற உறுப்பினர்கள் (1986 - 2023) |  |  |  |  |
| --- | --- | --- | --- | --- |
| 7-ஆவது மக்களவை | P122 | 1986–1990 | சுவா ஜுய் மெங்
*(Chua Jui Meng)* | ****
<small> |
| 8-ஆவது மக்களவை | 1990–1995 |  |  |  |
| 9-ஆவது மக்களவை | P132 | 1995–1999 |  |  |
| 10-ஆவது மக்களவை | 1999–2004 |  |  |  |
| 11-ஆவது மக்களவை | P145 | 2004–2008 |  |  |
| 12-ஆவது மக்களவை | 2008–2013 | எர் தெக் குவா
*(Er Teck Hwa)* | ****
<small> |  |
| 13-ஆவது மக்களவை | 2013–2018 |  |  |  |
| 14-ஆவது மக்களவை | 2018–2022 | இயோ பி இன்
*(Yeo Bee Yin)* | ****
<small> |  |
| 15-ஆவது மக்களவை | 2022–தற்போது வரையில் | தான் கோங் பின்
*(Tan Hong Pin)* | } |  |
# கிரிப்டோபைலியம்

***கிரிப்டோபைலியம்*** (*Cryptophyllium*) என்பது 2021-இல் விவரிக்கப்பட்ட பைலினி இனக் குழுவினைச் சேர்ந்த இலைப் பூச்சிகளின் பேரினமாகும். இதன் பரவலானது அநேகமாக முழுமையடையவில்லை. ஆனால் தெற்கு சீனா, இலங்கை, இந்தோ-சீனா, மலேசியா மற்றும் மேற்கு பசிபிக் தீவுகள் ஆகிய நாடுகளில் காணப்படுபவை இதில் அடங்கும்.
# கிரிப்டோபைலியம்

## சிற்றினங்கள்

சூலை 2021 நிலவரப்படி, *பாசுமிடா சிற்றினங்கள்* கோப்பு பட்டியலில் அடங்கிய சிற்றினங்கள்.  
- *கிரிப்டோபைலியம் அனிமேட்டம்* <small>கம்மிங், பேங்க், பிரெசசெல், கான்சுடன்ட், லே தைராண்ட், தோங், சொனெட் & பிராட்லர், 2021</small>
- *கிரிப்டோபைலியம் அத்தானிசசு* <small> (வெசுட்வுட், 1859) </small>
- *கிரிப்டோபைலியம் பாங்கோய்* <small>கம்மிங், பேங்க், பிரெசசெல், கான்சுடன்ட், லே தைராண்ட், தோங், சொனெட் & பிராட்லர்</small><small>, 2021</small>
- *கிரிப்டோபைலியம் பொலென்சி* <small>கம்மிங், பேங்க், பிரெசசெல், கான்சுடன்ட், லே தைராண்ட், தோங், சொனெட் & பிராட்லர்</small><small>, 2021</small>
- *கிரிப்டோபைலியம் செலிபிக்கம்* (டி ஹான், 1842) -**மாதிரி இனம்**
- *கிரிப்டோபைலியம் கிரிசாங்கி* <small> (சியோ-சோன், 2017) </small>
- *கிரிப்டோபைலியம் டபாரோ* <small>கம்மிங், பேங்க், பிரெசசெல், கான்சுடன்ட், லே தைராண்ட், தோங், சொனெட் & பிராட்லர்</small><small>, 2021</small>
- *கிரிப்டோபைலியம் ட்ரங்கனம்* <small> (யாங், 1995) </small>
- *கிரிப்டோபைலியம் எகிட்னா* <small>கம்மிங், பேங்க், பிரெசசெல், கான்சுடன்ட், லே தைராண்ட், தோங், சொனெட் & பிராட்லர்</small><small>, 2021</small>
- *கிரிப்டோபைலியம் பால்க்னேரி* கம்மிங், வங்கி, <small>கம்மிங், பேங்க், பிரெசசெல், கான்சுடன்ட், லே தைராண்ட், தோங், சொனெட் & பிராட்லர்</small><small>, 2021</small>
- *கிரிப்டோபைலியம் ஐகாரசு* <small>கம்மிங், பேங்க், பிரெசசெல், கான்சுடன்ட், லே தைராண்ட், தோங், சொனெட் & பிராட்லர்</small><small>, 2021</small>
- *கிரிப்டோபைலியம் கெமர்* <small>கம்மிங், பேங்க், பிரெசசெல், கான்சுடன்ட், லே தைராண்ட், தோங், சொனெட் & பிராட்லர்</small><small>, 2021</small>
- *கிரிப்டோபைலியம் லிமோகேசி* <small>கம்மிங், பேங்க், பிரெசசெல், கான்சுடன்ட், லே தைராண்ட், தோங், சொனெட் & பிராட்லர்,</small> <small>2021</small>
- *கிரிப்டோபைலியம் லியனானே* <small>கம்மிங், பேங்க், பிரெசசெல், கான்சுடன்ட், லே தைராண்ட், தோங், சொனெட் & பிராட்லர்</small><small>, 2021</small>
- *கிரிப்டோபைலியம் நியூச்சுயென்சு* <small>கம்மிங், பேங்க், பிரெசசெல், கான்சுடன்ட், லே தைராண்ட், தோங், சொனெட் & பிராட்லர்</small><small>, 2021</small>
- *கிரிப்டோபைலியம் ஓயா* <small> (கம்மிங் & லே டிராண்ட், 2020) </small>
- *கிரிப்டோபைலியம் பரம்* <small> (லியு, 1993) </small>
- *கிரிப்டோபைலியம் பாமி* <small>கம்மிங், பேங்க், பிரெசசெல், கான்சுடன்ட், லே தைராண்ட், தோங், சொனெட் & பிராட்லர்</small><small>, 2021</small>
- *கிரிப்டோபைலியம் ராரம்* <small>(லியு, 1993) </small>)
- *கிரிப்டோபைலியம் திபெத்* <small>(லியு, 1993) </small>)
- *கிரிப்டோபைலியம் வென்னே* <small>கம்மிங், பேங்க், பிரெசசெல், கான்சுடன்ட், லே தைராண்ட், தோங், சொனெட் & பிராட்லர்</small><small>, 2021</small>
- *கிரிப்டோபைலியம் வெசுட்வுடி* <small> (வூட்-மேசன், 1875) </small>
- *கிரிப்டோபைலியம் யாபிகம்* <small> (கம்மிங் & டீம்ஸ்மா, 2018) </small>
- *கிரிப்டோபைலியம் யுன்னானென்சு* <small>(லியு, 1993) </small>)
# கிரிப்டோபைலியம் செலிபிகம்

**கிரிப்டோபைலியம் செலிபிகம்** (*Cryptophyllium celebicum*) நடக்கும் இலைப் பூச்சி என்று பொதுவாக அழைக்கப்படுகிறது. இது *கிரிப்டோபைலியம்* எனும் புதிய பேரினத்தில் உள்ள இலைப் பூச்சியின் மாதிரி இனமாகும். இது பைலினி இனக்குழுவில் வைக்கப்பட்டுள்ளது. இதன் பதிவு செய்யப்பட்ட பரவலானது சுலாவேசி மற்றும் அம்போன் தீவு ஆகும்.
# கோர்சுபீல்டு மர மூஞ்சூறு

**கோர்சுபீல்டு மர மூஞ்சூறு** (*Horsfield's treeshrew*) என்பது சாவகம் மர மூஞ்சூறு என்று அழைக்கப்படும் ***துபையா சாவனிகா*** என்பது துபாயிடே குடும்பத்தில் உள்ள ஒரு மர மூஞ்சூறு சிற்றினமாகும். இது இந்தோனேசிய தீவுகளான சுமாத்திரா, பாலி, சாவகம் மற்றும் நியாசு தீவுகளில் காணப்படும் அகணிய உயிரி. இங்கு இது முதன்மைக் காடுகளில் வாழ்கிறது. இருப்பினும், நிறம் வேறுபடுத்திய அறிய உதவும் தனித்துவமான தன்மை இல்லை.
# கோர்சுபீல்டு மர மூஞ்சூறு

## நடத்தையும் சூழலியலும்

கோர்சுபீல்டு மர மூஞ்சூறு பழங்கள் மற்றும் பூச்சிகளை உணவாகச் சாப்பிடுகிறது. அதே நேரத்தில் பெரும்பாலும் கணுக்காலிகளை உட்கொள்கிறது. இது பூச்சிகளைக் கட்டுப்படுத்துவதாலும் தாவர விதைகளைப் பரப்புவதாலும் சுற்றுச்சூழல் அமைப்பில் குறிப்பிடத்தக்கப் பங்கைக் கொண்டுள்ளது. கோர்சுபீல்டு மர மூஞ்சூறு வேளாண் காடுகளில் வாழும் வகையில் சிறப்புத் திறனைக் கொண்டுள்ளது
# மூவார் மக்களவைத் தொகுதி

மூவார் மக்களவைத் தொகுதி 1974-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1974-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  
1974-ஆம் ஆண்டில் இருந்து மூவார் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.
# மூவார் மக்களவைத் தொகுதி

## மூவார் மாவட்டம்

மூவார் மாவட்டம், ஜொகூர் மாநிலத்தில் உள்ள ஒரு மாவட்டம். மூவார் மாவட்டம் முன்பு இரு பிரிவுகளாகப் பிரிக்கப்பட்டு இருந்தது. மூவார் அல்லது பண்டார் மகாராணி என்பது மற்றொரு பிரிவு. லேடாங் எனும் தங்காக் என்பது மற்றொரு பிரிவு.  
மூவார் மாவட்டம் கோலாலம்பூர் மாநகரில் இருந்து 150 கி.மீ.; ஜொகூர் பாரு மாநகரில் இருந்து 143 கி.மீ.; மலாக்கா மாநகரில் இருந்து 47 கி.மீ.; சிங்கப்பூரில் இருந்து 179 கி.மீ. தொலைவில் அமைந்து உள்ளது. மூவார் மாவட்டம், சிங்கப்பூரைப் போல இரண்டரை மடங்கு பெரிய நிலப்பகுதியைக் கொண்டது.  
இந்த மாவட்டத்திற்கு மூவார் நகரம் தலைநகரமாக விளங்குகிறது. மலாக்கா நீரிணையின் கரையோரத்தில்; மூவார் ஆற்றின் முகப்பில் மூவார் நகரம் அமைந்து உள்ளது.
# மூவார் மக்களவைத் தொகுதி

## மூவார் மக்களவை தொகுதி

| மூவார் நாடாளுமன்ற உறுப்பினர்கள் (1974 - 2023) |  |  |  |  |
| --- | --- | --- | --- | --- |
| 4-ஆவது மக்களவை | P106 | 1974–1978 | நியோ இயீ பான்
(Neo Yee Pan) | ****
<small> |
| 5-ஆவது மக்களவை | 1978–1982 |  |  |  |
| 6-ஆவது மக்களவை | 1982–1986 |  |  |  |
| 7-ஆவது மக்களவை | P123 | 1986–1990 | முகமட் சாம் சய்லான்
(Mohamed Sam Sailan) | ****
<small></small> |
| 8-ஆவது மக்களவை | 1990–1995 | அப்துல் மாலிக் முனிப்
(Abdul Malek Munip) |  |  |
| 9-ஆவது மக்களவை | P133 | 1995–1999 | அப்துல் அசீஸ் முகமட் யாசின்
(Abdul Aziz Mohd. Yassin) |  |
| 10-ஆவது மக்களவை | 1999–2004 | ரோபியா கோசாய்
(Robia Kosai) |  |  |
| 11-ஆவது மக்களவை | P146 | 2004–2008 | ரசாலி இப்ராகிம்
(Razali Ibrahim) |  |
| 12-ஆவது மக்களவை | 2008–2013 |  |  |  |
| 13-ஆவது மக்களவை | 2013–2018 |  |  |  |
| 14-ஆவது மக்களவை | 2018–2020 | சையது சாதிக்
(Syed Saddiq Syed Abdul Rahman) | ****
<small></small> |  |
| 2020 | **** |  |  |  |
| 2021 | **சுயேச்சை** |  |  |  |
| 2021–2022 | **** |  |  |  |
| 15-ஆவது மக்களவை | 2022–தற்போது வரையில் | } |  |  |
# வல்சாடு மக்களவைத் தொகுதி

**வல்சாடு மக்களவைத் தொகுதி** (*Valsad Lok Sabha constituency*; முன்பு **புல்சர் மக்களவைத் தொகுதி**) என்பது இந்தியாவின் குசராத்து மாநிலத்தில் உள்ள 26 மக்களவைத் தொகுதிகளில் ஒன்றாகும். இந்த மக்களவைத் தொகுதியில் வெற்றி பெறும் கட்சி மத்திய அரசை அமைக்கும் என்று நம்பப்படுகிறது.
# வல்சாடு மக்களவைத் தொகுதி

## சட்டமன்றப் பிரிவுகள்

தற்போது, வல்சாத் மக்களவைத் தொகுதியில் குசராத்து மாநிலச் சட்டமன்றத்தின் ஏழு சட்டமன்றத் தொகுதிகள் உள்ளன. இவை:
| 173 | டாங்ஸ் | பழங்குடியினர் | டாங் | விஜய்பாய் படேல் | பாஜக | பாஜக |
| --- | --- | --- | --- | --- | --- | --- |
| 177 | வன்சதா | பழங்குடியினர் | நவ்சாரி | அனந்த் படேல் | ஐஎன்சி | பாஜக |
| 178 | தரம்பூர் | பழங்குடியினர் | வல்சாடு | அரவிந்த் படேல் | பாஜக | பாஜக |
| 179 | வல்சாத் | பொது | வல்சாடு | பாரத் படேல் | பாஜக | பாஜக |
| 180 | பர்தி | பொது | வல்சாடு | கனுபாய் தேசாய் | பாஜக | பாஜக |
| 181 | கப்ரடா | பழங்குடியினர் | வல்சாடு | ஜித்துபாய் சவுத்ரி | பாஜக | பாஜக |
| 182 | உம்பர்காவ் | பழங்குடியினர் | வல்சாடு | ராமன் பட்கர் | பாஜக | பாஜக |
# வல்சாடு மக்களவைத் தொகுதி

## நாடாளுமன்ற உறுப்பினர்கள்

| 1957 | நானுபாய் படேல் | இந்திய தேசிய காங்கிரசு |
| --- | --- | --- |
| 1962 |  |  |
| 1967 |  |  |
| 1971 | இந்திய தேசிய காங்கிரசு |  |
| 1977 | ஜனதா கட்சி |  |
| 1980 | உத்தம்பாய் படேல் | இந்திய தேசிய காங்கிரசு |
| 1984 | இந்திய தேசிய காங்கிரசு |  |
| 1989 | அர்சூன்பாய் படேல் | ஜனதா தளம் |
| 1991 | உத்தம்பாய் படேல் | இந்திய தேசிய காங்கிரசு |
| 1996 | மணிபாய் சவுத்ரி | பாரதிய ஜனதா கட்சி |
| 1998 |  |  |
| 1999 |  |  |
| 2004 | கிசன் பாய் வெசுடாபாய் படேல் | இந்திய தேசிய காங்கிரசு |
| 2009 |  |  |
| 2014 | கே. சி. படேல் | பாரதிய ஜனதா கட்சி |
| 2019 |  |  |
| 2024 | தவல்பாய் படேல் | } |
# தவல்பாய் படேல்

**தவல் லட்சுமன்பாய் படேல்** (*Dhavalbhai Patel*) என்பவர் ஓர் அரசியல்வாதியும் இந்திய நாடாளுமன்றத்தின் மக்களவை உறுப்பினரும் ஆவார். இவர் குசராத்தின் நவ்சாரி, வன்ச்தாவின் ஜரி கிராமத்தைச் சேர்ந்தவர். இவர் வல்சாடு மக்களவைத் தொகுதியிலிருந்து இந்திய நாடாளுமன்றத்திற்கு 2024ஆம் ஆண்டு நடைபெற்ற இந்தியப் பொதுத் தேர்தலில் வெற்றிபெற்று மக்களவை உறுப்பினர் ஆனார். படேல் பாரதிய ஜனதா கட்சி சேர்ந்தவர்
# பாரிட் சூலோங் மக்களவைத் தொகுதி

பாரிட் சூலோங் மக்களவைத் தொகுதி 1984-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1986-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  
1986-ஆம் ஆண்டில் இருந்து பாரிட் சூலோங் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.
# பாரிட் சூலோங் மக்களவைத் தொகுதி

## பத்து பகாட் மாவட்டம்

பத்து பகாட் மாவட்டம், ஜொகூர் மாநிலத்தில் உள்ள ஒரு மாவட்டம். இந்த மாவட்டத்தின் தலைப்பட்டணமும் முக்கிய நிர்வாக மையமுமான பத்து பகாட் நகரம் கோலாலம்பூர் மாநகரில் இருந்து 239 கி.மீ.; மூவார் நகரில் இருந்து 50 கி.மீ.; குளுவாங் நகரில் இருந்து 52 கி.மீ.; ஜொகூர் பாரு நகரில் இருந்து 100 கி.மீ.; தொலைவில் அமைந்து உள்ளது.  
இந்த மாவட்டத்திற்கு வடமேற்கில் மூவார் மாவட்டம்; தென்கிழக்கில் குளுவாங் மாவட்டம்; தெற்கில் பொந்தியான் மாவட்டம்; ஆக வடக்கில் சிகாமட் மாவட்டம் ஆகிய நான்கு மாவட்டங்கள் அமைந்து உள்ளன.  
பத்து பகாட் நகரம், அண்மையில் பண்டார் பெங்காராம் (*Bandar Penggaram*) எனும் புதுப் பெயரைப் பெற்றது. இந்த நகரம் மிகத் துரிதமாக வளர்ச்சி பெற்று வருகிறது. இப்போது ஜொகூர் பாருவுக்கு அடுத்த நிலையில் ஜொகூர் மாநிலத்தின் இரண்டாவது பெரிய நகரமாகவும் வளர்ச்சி பெற்றுள்ளது.
# பாரிட் சூலோங் மக்களவைத் தொகுதி

## பாரிட் சூலோங் மக்களவைத் தொகுதி

| பாரிட் சூலோங் நாடாளுமன்ற உறுப்பினர்கள் (1986 - 2023) |  |  |  |  |
| --- | --- | --- | --- | --- |
| 7-ஆவது மக்களவை | P121 | 1986–1990 | சரிபா டோரா சையட் முகமட்
*(Shariffah Dorah Syed Mohammed)* | ****
<small></small> |
| 8-ஆவது மக்களவை | 1990–1995 | ருகாயினி அகமட்
*(Ruhanie Ahmad)* |  |  |
| 9-ஆவது மக்களவை | P131 | 1995–1999 |  |  |
| 10-ஆவது மக்களவை | 1999–2004 |  |  |  |
| 11-ஆவது மக்களவை | P147 | 2004–2008 | சையட் ஊட் சையட் எட்ரோஸ்
*(Syed Hood Syed Edros)* |  |
| 12-ஆவது மக்களவை | 2008–2013 | நொராயினி அகமட்
*(Noraini Ahmad)* |  |  |
| 13-ஆவது மக்களவை | 2013–2018 |  |  |  |
| 14-ஆவது மக்களவை | 2018–2022 |  |  |  |
| 15-ஆவது மக்களவை | 2022–தற்போது வரையில் | } |  |  |
# மத்திய மருந்து தரக் கட்டுப்பாட்டு அமைப்பு

**மத்திய மருந்து தரக் கட்டுப்பாட்டு அமைப்பு** (*Central Drugs Standard Control Organisation*) என்பது அழகுசாதனப் பொருட்கள், மருந்துகள் மற்றும் மருத்துவச் சாதனங்களுக்கான இந்தியாவில் செயல்படும் தேசிய ஒழுங்குமுறை அமைப்பாகும். இது அமெரிக்காவின் உணவு மற்றும் மருந்து நிர்வாகம் அல்லது ஐரோப்பிய ஒன்றியத்தின் ஐரோப்பிய மருந்துகள் நிறுவனத்திற்கு ஒத்த செயல்பாடுகளைக் கொண்டுள்ளது. உள்வைப்புகள் மற்றும் கருத்தடை உட்பட அனைத்து மருத்துவச் சாதனங்களையும் மத்திய மருந்துகள் மற்றும் தரக் கட்டுப்பாட்டு அமைப்பின் மதிப்பாய்வின் கீழ் கொண்டு வரும் திட்டத்தை இந்திய அரசு அறிவித்துள்ளது.  
மத்திய மருந்து தரக் கட்டுப்பாட்டு அமைப்பினுள், இந்திய மருந்துக் கட்டுப்பாட்டுத் தலைமையின் கீழ் மருந்து மற்றும் மருத்துவச் சாதனங்களை ஒழுங்குபடுத்தப்படுகிறது. இந்த அமைப்பு சுகாதார மற்றும் குடும்ப நல அமைச்சகத்தின் கீழ் வருகின்றது. மருந்து தொழில்நுட்ப ஆலோசனைக் குழு மற்றும் மருந்து ஆலோசனைக் குழு ஆலோசனை வழங்குகிறது. இந்தியாவின் பல பகுதிகளில் செயல்படும் மண்டல அலுவலகங்கள் மருந்து உரிமத்திற்கு முந்தைய மற்றும் உரிமத்திற்குப் பிந்தைய ஆய்வுகள், சந்தைக்குப் பிந்தைய கண்காணிப்பு மற்றும் போதைப்பொருள் திரும்பப் பெறுதல் (தேவைப்படும் இடங்களில்) ஆகிய பணியினை மேற்கொள்கின்றன. இந்தியாவில் உள்ள மத்திய மருந்து தரக் கட்டுப்பாட்டு அமைப்பின் அனைத்து நடவடிக்கைகளிலும் இந்தியப் பிரதிநிதி மருந்து உற்பத்தியாளர்கள் பங்காற்றுகின்றனர்.
# மத்திய மருந்து தரக் கட்டுப்பாட்டு அமைப்பு

## பிரிவுகள்

மத்திய மருந்துகள் தரக் கட்டுப்பாட்டு அமைப்பு 8 பிரிவுகளைக் கொண்டுள்ளது.  
- உயிரிக்குக் கிடைக்கும் தன்மை/உயிரி சமநிலை
- புதிய மருந்துகள்
- மருத்துவச் சாதனமும் நோயறிதலும்
- மருந்து ஆலோசனைக் குழு-மருந்துகளின் தொழில்நுட்ப ஆலோசனை ஆணையம்
- இறக்குமதி மற்றும் பதிவு
- உயிரியல் தொடர்பானவை
- அழகுசாதனப் பொருட்கள்
- மருத்துவப் பரிசோதனைகள்
# ஶ்ரீ சந்த்

**ஶ்ரீ சந்த்** (*Sri Chand*) (பிறப்பு:8 செப்டம்பர்1494 – 13 சனவர் 1629, குர்முகி: ਸ੍ਰੀ ਚੰਦ), சீக்கிய சமய சாதுக்களின் **உதாசி** எனும் பிரிவை தோற்றுவித்தவரும், குரு நானக்கின் மகனும் ஆவார்.
# ஶ்ரீ சந்த்

## இளமை

சீக்கிய சமயத்தின் முதல் குருவான குரு நானக்க்கின் மூத்த மகனாக 8 செப்டம்பர் 1494 அன்று பஞ்சாபின் கபூர்தலா மாவட்டம், சுல்தான்பூர் லோதி நகரத்தில் பிறந்தவர் ஶ்ரீ சந்த்.
# ஶ்ரீ சந்த்

## குரு நானக்கின் சீடர்கள் மற்றும் சீக்கியத்துடனான தொடர்புகள்

ஶ்ரீ சந்த்தின் தந்தையும், சீக்கிய சமயத்தின் முதல் குருவுமான குரு நானக்கின் மறைவிற்குப் பின் குரு அங்கத் தேவ்வை இரண்டாவது சீக்கிய குருவாக நியமிக்க ஶ்ரீ சந்த் எதிர்ப்பு காட்டினார்.  
குரு நானக்கின் மறைவிற்குப் பின் அவரது மகன்களான ஶ்ரீ சந்த் மற்றும் இலக்குமி தாஸ், கர்த்தார்பூரில் இருந்த குரு நானக்கின் சொத்துகளுக்கு சட்டபூர்வ வாரிசுகள் தாமே என உரிமை கோரினர்.குரு அங்கது தேவ்விற்கு பின் வந்த குரு அமர் தாஸ், ஶ்ரீ சந்த் நிறுவிய உதாசி சீக்கியப் சம்பிரதாய சீக்கியர்களிடமிருந்து விலகி நிற்க சீக்கியர்களுக்கு கட்டளை இட்டார்.  
குரு நானக்க்கின் மகன் ஸ்ரீ சந்த் என்பதால், ஸ்ரீ சந்த்தின் சமகால சீக்கிய குருக்களான குரு அமர் தாஸ், குரு ராம் தாஸ், குரு அர்ஜன் மற்றும் குரு அர்கோவிந்த் ஆகியோர் ஸ்ரீ சந்த்தை மிகவும் மதித்தனர்.
# ஶ்ரீ சந்த்

## இதனையும் காணக்

- உதாசி
# நைக்டிபாட்ராச்சசு பெட்ரேயசு

***நைக்டிபாட்ராச்சசு பெட்ரேயசு*** (*Nyctibatrachus petraeus*) என்பது இந்தியாவில் மேற்குத் தொடர்ச்சி மலையில் காணப்படும் *நிக்டிபாடராக்கிடே* குடும்பத்தைச் சேர்ந்த ஒரு தவளை சிற்றினம் ஆகும்.
# நைக்டிபாட்ராச்சசு பெட்ரேயசு

## விளக்கம்

*நை. பெட்ரேயசு* குட்டையான உடலினையும் மழுங்கிய மூக்கினையும் உடையது. முதிர்வடைந்த ஆண்கள் 32 முதல் 47 மூக்கு-குத வரம்பினைக் கொண்டுள்ளது. இது பெண் தவளையில் 37 முதல் 45.5 மிமீ ஆக உள்ளது. தலை நீளத்தை விட அகலமானது. தலையின் அகலம் மற்றும் நீளம் விகிதம் 1.55 ஆகும். ஆண் பெண் தவளைகளிடையான பாலின வேறுபாடு சிறிதளவே காணப்படும். தொடையின் உள் பக்கத்தில் நீளமான தொடை சுரப்பிகள் இருப்பதால் ஆண்களை பெண் மற்றும் இளம் வயதினரிடமிருந்து வேறுபடுத்தி அறியலாம். ஆண் தவளைகளுக்கு வெளிப்புற குரல் பைகள் இல்லை. நாக்கின் ஒவ்வொரு பக்கத்திலும் திறப்புகளுடன் உள் குரல் பைகள் காணப்படும்.
# நைக்டிபாட்ராச்சசு பெட்ரேயசு

## வாழிடம்

இதன் இயற்கையான வாழிடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் ஆறுகள் ஆகும். இது வாழிட இழப்பால் அச்சுறுத்தப்படுகிறது.
# ஆயர் ஈத்தாம் மக்களவைத் தொகுதி

ஆயர் ஈத்தாம் மக்களவைத் தொகுதி 1974-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1974-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  
1974-ஆம் ஆண்டில் இருந்து ஆயர் ஈத்தாம் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.
# ஆயர் ஈத்தாம் மக்களவைத் தொகுதி

## பத்து பகாட் மாவட்டம்

பத்து பகாட் மாவட்டம், ஜொகூர் மாநிலத்தில் உள்ள ஒரு மாவட்டம். இந்த மாவட்டத்தின் தலைப்பட்டணமும் முக்கிய நிர்வாக மையமுமான பத்து பகாட் நகரம் கோலாலம்பூர் மாநகரில் இருந்து 239 கி.மீ.; மூவார் நகரில் இருந்து 50 கி.மீ.; குளுவாங் நகரில் இருந்து 52 கி.மீ.; ஜொகூர் பாரு நகரில் இருந்து 100 கி.மீ.; தொலைவில் அமைந்து உள்ளது.  
இந்த மாவட்டத்திற்கு வடமேற்கில் மூவார் மாவட்டம்; தென்கிழக்கில் குளுவாங் மாவட்டம்; தெற்கில் பொந்தியான் மாவட்டம்; ஆக வடக்கில் சிகாமட் மாவட்டம் ஆகிய நான்கு மாவட்டங்கள் அமைந்து உள்ளன.  
பத்து பகாட் நகரம், அண்மையில் பண்டார் பெங்காராம் (*Bandar Penggaram*) எனும் புதுப் பெயரைப் பெற்றது. இந்த நகரம் மிகத் துரிதமாக வளர்ச்சி பெற்று வருகிறது. இப்போது ஜொகூர் பாரு மாநகருக்கு அடுத்த நிலையில் ஜொகூர் மாநிலத்தின் இரண்டாவது பெரிய நகரமாகவும் வளர்ச்சி பெற்றுள்ளது.
# ஆயர் ஈத்தாம் மக்களவைத் தொகுதி

## ஆயர் ஈத்தாம் மக்களவைத் தொகுதி

| ஆயர் ஈத்தாம் நாடாளுமன்ற உறுப்பினர்கள் (1974 - 2023) |  |  |  |  |
| --- | --- | --- | --- | --- |
| 4-ஆவது மக்களவை | P105 | 1974–1978 | கீ தியான் லாய்
*(Hee Tien Lai)* | ****
<small> |
| 5-ஆவது மக்களவை | 1978–1982 |  |  |  |
| 6-ஆவது மக்களவை | 1982–1986 |  |  |  |
| 11-ஆவது மக்களவை | P148 | 2004–2008 | வீ கா சியோங்
*(Wee Ka Siong)* | ****
<small> |
| 12-ஆவது மக்களவை | 2008–2013 |  |  |  |
| 13-ஆவது மக்களவை | 2013–2018 |  |  |  |
| 14-ஆவது மக்களவை | 2018–2022 |  |  |  |
| 15-ஆவது மக்களவை | 2022–தற்போது வரையில் | } |  |  |
# மிண்டனாவோ மர மூஞ்சூறு

**மிண்டனாவோ மர மூஞ்சூறு** (*Mindanao treshrew*) என்பது பிலிப்பீன்சு மர மூஞ்சூறு என்றும் அழைக்கப்படுகிறது. இங்கிலாந்து காலனித்துவ நிர்வாகியும் விலங்கியல் சேகரிப்பாளருமான ஆல்பிரட் கார்ட் எவெரெட்டை நினைவுகூரும் வகையில் இந்த அறிவியல் பெயர் வைக்கப்பட்டுள்ளது.
# மிண்டனாவோ மர மூஞ்சூறு

## பரவலும் வாழிடமும்

மிண்டனாவோ மர மூஞ்சூறுவின் பொதுப்பெயர் குறிப்பிடுவது போல, இது பிலிப்பீன்சில் உள்ள மிண்டனாவோவில் மட்டுமே காணப்படுகிறது. இது மழைக்காடுகள் மற்றும் மலைப்பாங்கான காடுகளில் வாழ்கிறது.
# மிண்டனாவோ மர மூஞ்சூறு

## விளக்கம்

மிண்டனாவோ மர மூஞ்சூறு சுமார் 355 கிராம் எடை வரை வளரக்கூடியது. இதன் உடல் நீளம் 17 முதல் 20 செ. மீட்டரும், வாலின் நீளம் 11 முதல் 17 செ.மீ. வரை இருக்கும். இது குறிப்பாக நீளமான மூக்குத்தண்டையும், வட்டமான, சமமான உரோமங்களுடன் கூடிய வாலையும் கொண்டுள்ளது. உரோமங்கள் பழுப்பு நிறத்திலிருக்கும். ஆனால் ஆரஞ்சு அல்லது மஞ்சள் நிற அடிப்பகுதிகளுடன் இருக்கும்.  
இது பகல் நேர விலங்காகும். இது நன்றாக மரம் ஏறக்குடியது. தரையில் வேகமாக ஓடும்.
# மிண்டனாவோ மர மூஞ்சூறு

## உணவு

மிண்டனாவோ மர மூஞ்சூறுவின் உணவில் பல்வேறு உணவு வகைகள் உள்ளன. இது பூச்சிகள், பல்லிகள், இளம் பறவைகள், பறவைகளின் முட்டைகள் மற்றும் பழங்களை உணவாக உண்ணும்.
# மிண்டனாவோ மர மூஞ்சூறு

## இனப்பெருக்கம்

காடுகளில், மிண்டனாவோ மர மூஞ்சூறு தரையிலோ அல்லது பாறைகளிலோ வளைகளை அமைக்கின்றது. இவற்றின் இனப்பெருக்கப் பழக்கம் கொல்லைப்படுத்தப்பட்ட விலங்குகளிலிருந்து அறியப்பட்டது. இது 54-56 நாள் கர்ப்ப காலத்திற்குப் பிறகு ஒன்று அல்லது இரண்டு குட்டிகளை ஈனுகின்றது..
# அர. சம்பகலட்சுமி

**அரங்காச்சாரி சம்பகலட்சுமி** (*Rangachari Champakalakshmi*, 1932-29 சனவரி 2024) என்பவர் இந்திய வரலாற்றாசிரியர் மற்றும் சமூக அறிவியலாளர் ஆவார். இவர் துவக்க கால மற்றும் நவீன காலத்திற்கு முந்தைய தென்னிந்திய வரலாறு ஆய்வுப் பணிகளில் கவனம் செலுத்தினார். இவர் ஜவகர்லால் நேரு பல்கலைக்கழக (ஜே. என். யூ) வரலாற்று ஆய்வு மையத்தில் பேராசிரியராகப் பணியாற்றினார். இதுதவிர, சம்பகலட்சுமி இந்திய வரலாற்றுப் பேராயத்தின் தலைவராக இருந்தார்.
# அர. சம்பகலட்சுமி

## துவக்ககால வாழ்க்கை

சாம்பகலட்சுமி 1932 இல் பட்டம்மாள், ஆர். அரங்காச்சாரி இணையருக்கு மகளாக இன்றைய தமிழ்நாட்டின் திருவரங்கத்தில் பிறந்தார். இவரது தந்தை ஒரு வழக்கறிஞராவார். சம்பகலட்சுமி சென்னை பல்கலைக்கழகத்தில் வரலாற்றில் முனைவர் பட்டம் பெற்றார். அங்கு வரலாற்றாசிரியர் தே. வெ. மகாலிங்கத்தை, நெறியாளராகக் கொண்டு இவர் வைணவ சமயம் குறித்து முனைவர் பட்ட ஆய்வு மேற்கொண்டார். பிற்காலத்தில் இவர் இது தொடர்பாக தொடர்ந்து ஆய்வுகளை மேற்கொண்டார்.
# அர. சம்பகலட்சுமி

## தொழில்

சென்னை பல்கலைக்கழகத்தில் பயின்ற சம்பகலட்சுமி அங்கேயே கற்பிக்கும் பணியைத் துவங்கினார். இவரிடம் ஏ. சுப்பராயுலு, ப. சண்முகம், நடன காசிநாதன் ஆகியோர் பயிற்சி பெற்றனர். சென்னை பல்கலைக்கழகத்தில் 1959 முதல் 1972 வரை கற்பித்தார். அதன் பிறகு இவர் ஜவகர்லால் நேரு பல்கலைக்கழகத்தின் வரலாற்று ஆய்வு மையத்தில் பண்டைய வரலாற்றின் இணை பேராசிரியராக பணிக்குச் சேர்ந்தார். 1997 இல் ஓய்வு பெறும் வரை, அடுத்த 25 ஆண்டுகளுக்கு இவர் தொடர்ந்து அங்கே கற்பித்தார். இந்த ஆய்வுப் பணிகளின் ஒரு பகுதியாக, இவர் சங்க இலக்கியம், *ஆழ்வார்களின்* பக்தி இயக்கம், *ஆகம* மரபுகள் போன்றவற்றில் உள்ள சான்றுகளை ஒருங்கிணைத்து, வைணவ சமய நம்பிக்கையின் தனித்துவமான இடைக்கால உருவகத்தை வெளிக்கொணர விரிவான களப்பணிகளுடன் அதை ஒன்றிணைத்தார்.  
ஆரம்பகால மற்றும் இடைக்கால தென்னிந்தியாவின் சமூக, பண்பாடு, பொருளாதார வரலாற்றை ஆராயும் இவரது பிற்கால படைப்புகளான *வணிகம், கருத்தியல், நகரமம்* (1996), *சமயம், பாரம்பரியம், கருத்தியல்* (2011) வெளியாயின. இதில் பின்காலனித்துவத்திற்கு முந்தைய தென்னிந்தியாவில் சமூக மூலதனத்திற்கு சமய மரபுகளின் பங்களிப்பு பற்றி விவாதிக்கும் கட்டுரைகளின் தொகுப்பாக அமைந்தது. காவிரி வடிநிலப் பகுதியில் உள்ள கும்பகோணம், தஞ்சாவூர் மற்றும் பலாற்றுப் பகுதியில் உள்ள காஞ்சிபுரம் உள்ளிட்ட நகர்ப்புற மையங்கள் பல்லவர்கள் மற்றும் சோழர்கள் ஆட்சியின் கீழ் வளர்ச்சிய அடைந்ததைப் பற்றி எழுதினார்.  
ஜே. என். யுவில் பேராசிரியராகப் பணியாற்றியதோடு மட்டுமல்லாமல், சம்பகலட்சுமி இந்திய வரலாற்று பேராயத்தின் தலைவராகவும் பணியாற்றியுள்ளார். கேசவன் வேலுதாட், இராஜன் குருக்கள், மனு வி. தேவதேவன், கே. என். கணேஷ்[எம். எல்.] உட்பட பல பிரபலமான மாணவர்களுக்கு இவர் ஜேஎன்யுவில் கற்பித்தார்.
# அர. சம்பகலட்சுமி

## தனிப்பட்ட வாழ்க்கை

சம்பகலட்சுமியின் சகோதரி ஆர். ஜெயலட்சுமி ஒரு கருநாடக இசைக்கலைஞர் மற்றும் ராதா ஜெயலட்சுமி இரட்டையர்களில் ஒருவரான ராதா இவரது உறவினர். இவரது மற்றொரு சகோதரியான ஆர். வனஜா புதுதில்லி இந்திய தேசிய அருங்காட்சியகத்தில் நாணயவியல் நிபுணராக இருந்தார். சம்பகலட்சுமி 2024 சனவரி 28 அன்று இறந்தார்.
# அர. சம்பகலட்சுமி

## தேர்ந்தெடுக்கப்பட்ட படைப்புகள்

### புத்தகங்களும் தனிவரைவுநூல்களும்

-
-
-
-
-
-
# அர. சம்பகலட்சுமி

## தேர்ந்தெடுக்கப்பட்ட படைப்புகள்

### பிற படைப்புகள்

-
-
-
# பாங்கா தீவு மர மூஞ்சூறு

**பாங்கா தீவு மர மூஞ்சூறு** (*Bangka Island treeshrew*) என்பது *துபையா* பேரினத்தினைச் சார்ந்த ஒரு சிற்றினம் (*துபையா திசுகலர்*) ஆகும். இந்த மர மூஞ்சூறு *துபாயிடே* குடும்பத்தினைச் சார்ந்தது.. ஆனால் 2013-இல் இதற்குச் சிற்றினத் தகுதி வழங்கப்பட்டது.
# பாங்கா தீவு மர மூஞ்சூறு

## வாழிடம்

பாங்கா தீவு மர மூஞ்சூறு சுமாத்திரா கடற்கரையில் உள்ள பாங்கா தீவில் மட்டுமே காணப்படுகிறது. இதன் வாழிடத்தைப் பற்றி இதுவரை எந்த ஆய்வும் செய்யப்படவில்லை என்றாலும், இது முதன்மையாக திப்டெரோகார்பேசி தாவரங்கள் நிறைந்த காட்டில் வசிக்கும். காடழிப்பு காரணமாக இது அச்சுறுத்தலுக்கு உள்ளாகி உள்ளது.
# வரி மர மூஞ்சூறு

## விளக்கம்

வரி மர மூஞ்சூறுவின் உடல் நீளம் 140 முதல் 230 மி.மீ. வரை இருக்கும். இதன் வாலின் அடிப்பகுதி உரோமங்கள் இன்றி, புதர் போல் உள்ளது. உடல் முழுவதும் குறைந்த அளவிலான உரோமங்கள் காணப்படும். இதன் உடலின் பின்புறம் கருமையாகவும், அதிகப் புள்ளிகளுடன் ஆலிவ்-பழுப்பு நிறமாகவும் இருக்கும்.
# வரி மர மூஞ்சூறு

## இனப்பெருக்கம்

வரி மர மூஞ்சூறு ஒரு மணதார தன்மை கொண்டவை. இருப்பினும், இதன் பேரினத்தில் உள்ள பிற சிற்றினங்கள் பலதார மணத்தினைக் கொண்டுள்ளன. சனவரி முதல் சூலை வரை அதிக உற்பத்தித் திறனை அளிக்கும் இனப்பெருக்கக் காலமாக உள்ளது. பாலின முதிர்ச்சியை 45 கிராம் எடையினை அடையும் போது பெண் மூஞ்சூறு பெறுகின்றது. கர்ப்ப காலம் 45 முதல் 55 நாட்கள் வரை நீடிக்கும். இதன் பின்னர் பொதுவாக 6 முதல் 8 கிராம் எடையுள்ள குட்டிகள் பிறக்கின்றன. தாய்ப்பாலூட்டுதல் 30 நாட்கள் வரை நீடிக்கும். இதன் பின்னர் பெற்றோர் அரவணைப்பிலிருந்து விலகும் குட்டிகள், சுமார் 2 மாதங்களில் பாலியல் முதிர்ச்சி அடையும்.
# வரி மர மூஞ்சூறு

## வாழிடம்

வரி மர மூஞ்சூறு போர்னியோவில் மட்டுமே காணப்படும் அகணிய உயிரி. சபா, சரவாக், புரூணை மற்றும் கலிமந்தானில் உள்ள ஒரு சில உயிரிகளிடமிருந்து மட்டுமே இதன் பரவல் அறியப்படுகிறது.
# வரி மர மூஞ்சூறு

## உணவுப் பழக்கம்

*துபையா டார்சலிசு* என்பது ஓர் அனைத்துண்ணி. இவை பூச்சிகளை, குறிப்பாக ஈக்கள், கிரிகெட்டுகள், வெட்டுக்கிளிகள் மற்றும் கரப்பான் பூச்சிகளை உண்கின்றன. இவை பழங்கள், விதைகள் மற்றும் தாவரங்களின் இலைகளையும் சாப்பிடும். பழம் உண்ணும் பழக்கம் காரணமாக இவை விதைகளைப் பரப்பலாம்.
# செரி காடிங் மக்களவைத் தொகுதி

செரி காடிங் மக்களவைத் தொகுதி 1974-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1974-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  
1974-ஆம் ஆண்டில் இருந்து செரி காடிங் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.
# செரி காடிங் மக்களவைத் தொகுதி

## பத்து பகாட் மாவட்டம்

பத்து பகாட் மாவட்டம், ஜொகூர் மாநிலத்தில் உள்ள ஒரு மாவட்டம். இந்த மாவட்டத்தின் தலைப்பட்டணமும் முக்கிய நிர்வாக மையமுமான பத்து பகாட் நகரம் கோலாலம்பூர் மாநகரில் இருந்து 239 கி.மீ.; மூவார் நகரில் இருந்து 50 கி.மீ.; குளுவாங் நகரில் இருந்து 52 கி.மீ.; ஜொகூர் பாரு நகரில் இருந்து 100 கி.மீ.; தொலைவில் அமைந்து உள்ளது.  
இந்த மாவட்டத்திற்கு வடமேற்கில் மூவார் மாவட்டம்; தென்கிழக்கில் குளுவாங் மாவட்டம்; தெற்கில் பொந்தியான் மாவட்டம்; ஆக வடக்கில் சிகாமட் மாவட்டம் ஆகிய நான்கு மாவட்டங்கள் அமைந்து உள்ளன.  
பத்து பகாட் நகரம், அண்மையில் பண்டார் பெங்காராம் (*Bandar Penggaram*) எனும் புதுப் பெயரைப் பெற்றது. இந்த நகரம் மிகத் துரிதமாக வளர்ச்சி பெற்று வருகிறது. இப்போது ஜொகூர் பாருவுக்கு அடுத்த நிலையில் ஜொகூர் மாநிலத்தின் இரண்டாவது பெரிய நகரமாகவும் வளர்ச்சி பெற்றுள்ளது.
# செரி காடிங் மக்களவைத் தொகுதி

## செரி காடிங் மக்களவைத் தொகுதி

| செரி காடிங் நாடாளுமன்ற உறுப்பினர்கள் (1974 - 2023) |  |  |  |  |
| --- | --- | --- | --- | --- |
| 4-ஆவது மக்களவை | P109 | 1974–1978 | உசேன் ஓன்
(Hussein Onn) | ****
<small></small> |
| 5-ஆவது மக்களவை | 1978–1981 |  |  |  |
| 1981–1982 | முசுதபா முகமட்
(Mustaffa Mohammad) |  |  |  |
| 6-ஆவது மக்களவை | 1982–1986 |  |  |  |
| 7-ஆவது மக்களவை | P124 | 1986–1990 |  |  |
| 8-ஆவது மக்களவை | 1990–1995 | முகமட் யாசின் கமாரி
(Mohd. Yasin Kamari) |  |  |
| 9-ஆவது மக்களவை | P134 | 1995–1999 | அம்சா ரம்லி
(Hamzah Ramli) |  |
| 10-ஆவது மக்களவை | 1999–2004 | முகமச் அசீஸ்
(Mohamad Aziz) |  |  |
| 11-ஆவது மக்களவை | P149 | 2004–2008 |  |  |
| 12-ஆவது மக்களவை | 2008–2013 |  |  |  |
| 13-ஆவது மக்களவை | 2013–2018 | அசீஸ் கப்ரவி
(Aziz Kaprawi) |  |  |
| 14-ஆவது மக்களவை | 2018–2020 | சாருதீன் சாலே
(Shahruddin Md Salleh) | ****
<small></small> |  |
| 2020 | ****
<small></small> |  |  |  |
| **சுயேச்சை** |  |  |  |  |
| 2020–2022 | **** |  |  |  |
| 15-ஆவது மக்களவை | 2022–தற்போது வரையில் | அமினோல் உடா அசன்
(Aminolhuda Hassan) | ****
<small></small> | } |
# பைலா குளோபோசா

***பைலா குளோபோசா*** (*Pila globosa*) என்பது ஆப்பிள் நத்தைகளின் குடும்பமான *ஆம்புல்லாரிடே* சிற்றினம் ஆகும். இது நீர்வாழ் வயிற்றுக்காலி மெல்லுடலி ஆகும். இது ஓட்டுமூடி கொண்ட நன்னீர் நத்தை இனமாகும். இவை குளங்கள், ஏரிகள் மற்றும் ஓடைகளில் காணக்கூடிய நன்னீர் உயிரினம். மழைக்காலத்தில் குளங்களிலிருந்து வெளியேறி நிலத்தில் வாழக்கூடியது. இது கடுமையான கோடைக்காலத்தில் வறட்சியைச் சமாளிக்கக் கோடை உறக்கத்தினை மேற்கொள்கிறது.